બેરોજગારીની સ્થિતિને સમજ્યા પછી હવે જરા ઉદ્યોગોની સ્થિતિ તપાસી લઈએ. આઈઆઈએમ અમદાવાદના પ્રોફેસર અનિલ ગુપ્તા કહે છે, “રોજગારી સર્જન મુખ્યત્વે એન્ટરપ્રિન્યોરશિપ, વ્યવસાયનું વિસ્તરણ, નવી સર્વિસ ઇન્ડસ્ટ્રી વગેરે પ્રાઇવેટ ઇનિશિએટિવમાંથી થઈ રહ્યું છે, એટલે તેમને પ્રોત્સાહન મળવું જોઈએ. વ્યવસાય શરૂ કરવામાં અને બંધ કરવામાં સરળતા હોવી જોઈએ. સરકારે નવી સ્ટાર્ટ-અપ પૉલિસીમાં આ વાત કહી છે પણ હજુ તેની અસર થઈ નથી. એક્સપોર્ટમાં મોટી કંપનીઓ કરતાં સ્મૉલ સ્કેલ ઇન્ડસ્ટ્રીનું યોગદાન ઘણું વધારે છે. એટલે યુરોપની માગ ઘટી તેની અસર આપણા સ્મૉલ સેક્ટર પર થઈ રહી છે. પરિણામે સ્મૉલ સેક્ટરમાં જે નોકરીઓ છે તેને ટકાવવાનું જ મુશ્કેલ બની રહ્યું છે એમાં નવા રોજગારનું સર્જન ક્યાંથી કરે?’